
ELS 

BOY-SCOUTS 

COMÈDIA  EN  DOS  ACTES 

ESTRENADA  AMB  GRAN  ÈXIT,  PELS  EXPLORADORS 
DEL  QRUPU  «  FlVALLER», 
EN  EL  TEATRE  DEL  CENTRE  ARAGONÈS 
LA  NIT  DEL  29  DE  MARÇ  DE  1913 


BARCELONA 
A.  ARTÍS,  IMPRESSOR   :   CARRER  D  EN  BALM8S,(§"4 

1913 


És  propietat  de  l'autor,  qui 
es  reserva  tots  els  drets.  La 
Sociedad  de  Autores  Espa- 
noles  i  els  séus  delegats  són 
els  únics  autoritzats  per  a 
cobrar  els  drets  de  repre- 
sentació. Queda  fet  el  di- 
pòsit que  marca  la  llei 


A  íexcelentíssim  senyor  Marquès  d'Alfa- 
rràs, vispresidení  del  Comitè  Provin- 
cial dels  Exploradors  Barcelonesos. 

Ja  que  V.  E.  és  un  dels  elements  que  amb  ma- 
jor entusiasme  treballa  per  la  prosperitat  del 
scoutisme  dintre  de  nostra  aimada  Espanya  i,  al 
mateix  temps,  contribuíreu  a  l'èxit  d'aquesta 
humil  obreta,  assistint  personalment  a  V estrena 
de  la  mateixa,  crec  com  a  dever  de  gratitut  dedi- 
car-vos-la  ja  que  he  resolt  V impressió  de  la  ma- 
teixa. 

Rebeu,  doncs,  excelentissim  senyor,  aquesta 
dedicatòria  com  a  una  dèbil  prova  d'afecte  i  ve- 
neració. 

L'Autor 


j 


PERSONATGES 


Lluís  (noi  de  14  anys).  ...  Joan  Rodríguez 
Pepet  (noi  de  12  anys).  .  .  .  Andreu  Casellas 
Enric  (noi  de  13  anys).  .  .  .  Rafel  Pou 
Pauet  (noi  de  14  anys).  .  .  .  Enric  Besora 
Sr.  Pere  (home  de  40  anys)  .  Joan  Rovira 
Sr.  Instructor  (de  25  anys)  .  Ramon  Vergés 
Guia  l.er  (noi  de  16  anys)  .  .  Leandre  Sales 
Guía  2.ón  (noi  de  16  anys)  .  .  Francesc  Avinent 

Explorador  l.er  Josep  Corbera 

Explorador  2.ón  Josep  Laborda 

Explorador  3.er  Esteve  Torres 

Noi  l.er   Josep  Martí 

Noi  2.ón  Josep  Tobella 

Lari  (home  d'uns  50  anys) .  .  Leandre  Sales 

Diversos  nois,  agrupaments  de  boy-scouts 
i  oent  del  poble 


L'acció  passa  a  Barcelona 


674191 


ACTE  PRIMER 


L'escena  representa  un  carrer.  A  primer  terme  es- 
querra, la  porta  d'una  vaquería,  casa  del  senyor  Pere. 
A  primer  terme  dreta,  la  porta  d'una  taverna,  aont  hi 
haurà  un  banc  arrambat  a  la  paret.  A  l'aixecar-se  el 
teló  hi  haurà,  asseguts  a  Tescena,  en  el  banc,  en  Lluís 
i  en  Pepet,  jugant  a  redolins. 

ESCENA  PRIMERA 
Lluís  i  Pepet 

lluís 

Tres  de  meus. 

PEPET 

Ja  me'ls  acabes.  No  més  me'n  queden  dos. 

LLUÍS 

Tira  tu...  Cap!...  Ara  jo...  (Ho  fa.)  Tots  meus. 

PEPET 

No  jugo  més... 

LLUÍS 

Està  clar!  Com  que  ja  te'ls  he  pelat  tots...  (Pau- 
sa.) Ah!  Escolta.  Que  no  t'ha  convidat  l'Enriquet 
per  a  anar  al  Palau  de  Belles  Arts? 

PEPET 

No.  Per  què?  Què  hi  fan? 

LLUÍS 

Que  no  ho  sabs?  Avui  precisament  és  el  dia 
que'ls  boy-scouts  van  a  prometre  el  compliment 
del  Còdig  de  l'Explorador. 

PEPET 

No  estic  enterat  de  res.  I  diga'm,  Lluís :  què 
és  això  dels  boy...  Com  ho  has  dit? 

LLUÍS 

Boy-scouts.  (Rèmarcant-ho.) 

PEPET 

Just!  Doncs  què  és  això? 

LLUÍS 

Senzillament.  Ei!  Segons  m'ha  contat  l'Enri- 
quet.  Una  agrupació  de  nois,  de  dèu  a  divuit 
anys,  els  quals  se  dedicaràn,  les  festes,  a  fer  ex- 
cursions, i  al  mateix  temps  s'instruiràn  en  co- 
ses molt  útils;  per  exemple  :  coneixements  per  a 
orientar-se  en  cas  de  perdre's  pel  camp;  conèixer 
quan  ha  de  ploure;  saber-se  fer  l'arroç  i  altres 
menjars;  coneixements  d'ordre  social,  com  acom- 
panyar algún  cego,  recullir  el  capell  del  qui  el 
vent  l'hi  hagi  llençat,  i  d'altres  coses  que  no  me'n 
recordo. 

PEPET 

Ja  serà  bonic  això.  Però  així,  digues  que  tant 
mateix  haurem  perdut  de  company  a  l'Enriquet? 
Al  menys  ne  poguéssim  ser  també  nosaltres  d'a- 
quests. 

LLUÍS 

I  ara!  Ca!  Això  mai !  Més  m'estimo,  a  les  fes- 
tes, anar  a  ca'l  Bayo  a  jugar  a  cartes,  i  després 
als  toros,  i  al  vespre,  amb  mon  germà  gran, 
a  ballar  a  la  Societat;  i  després,  que'l  pare  diu 
que  aquests  senyors  que  ho  han  organitzat  són 
la  major  part  militars,  i  amb  aquesta  escusa 
d'ensenyar-los  tot  quant  t'he  dit,  no's  descuida- 
ràn  de  fer-los  apendre  l'instrucció,  i  així,  quan  el 
Govern  els  necessiti,  comptarà  amb  homes  forts, 
astuts  i  àgils  per  a  defensar  la  pàtria.  I  al  mateix 
temps,  diu  el  pare,  que  tenen  tendències  masòni- 
ques.  Per  lo  tant,  val  més  que  nosaltres  no'ns  hi 
emboliquem. 

pepet,  mirant  a  segon  terme  esquerra 

Mira,  Lluiset :  ara  s'atança  cap  aquí  l'Enriquet. 
Sembla  un  boer,  amb  aquest  nou  vestit. 

LLUÍS 


Veritat.  (Mirant  també.)  Enriquet!  Enriquet! 

ESCENA  II 
Dits  i  I'Enriquet 

enriquet,  vestit  de  boy-scout 
Bon  dia,  amics  meus. 

LLUÍS  i  PEPET 

Bon  dia,  Enriquet. 

PEPET 

I  doncs?  Aont  vas,  vestit  així? 

ENRIQUET 

Al  Palau  de  Belles  Arts  a  prometre  que  des 
d'avui  seré  un  home,  que  procuraré  estimar-vos 
molt  i  que'm  complauré  en  fer  obres  bones. 

lluís,  amb  sorna 

I  al  sortir,  a  jugar  a  bales  i  després  a  fer  pe- 
drades al  camp  de  la  Bota;  no  és  això,  Enriquet? 

ENRIQUET 

Us  dic  que  no.  Ja  tindreu  ocasió  d'experimen- 
tar en  mi  aqueix  canvi  i  en  tots  els  que  perte- 
nyem  an  aquesta  institució.  Apa,  doncs,  adeusiau 
i  fins  una  altra  ocasió, 

PEPET 

Adéu,  Enriquet,  adéu. 

LLUÍS 

Adéu,  i  que't  diverteixis  força.  (Pausa  curta.) 
Pobre  Enriquet,  i  com  l'han  pescat! 


ESCENA  III 
Lluís  i  Pepet 


(Des  de  fóra,  segón  terme  esquerra,  se  senten 
cridòries  de  nois,  i  en  Lluís,  dirigint-se  cap  al 
mateix,  diu : ) 

LLUÍS 

Mira,  Pepet,  en  Lari,  que  dèu  estar  borratxo. 
Anem-hi,  que  riurem  una  estona. 

PEPET 

Sí,  sí,  anem-hi.  (Mutis  esquerra.) 

ESCENA  IV 
Senyor  Pere  i  Pauet 

(Surten  per  la  dreta,  segón  terme.  Vénen  de  fer 
compres.) 

SENYOR  PERE 

Ja  t'he  dit  que  no,  i  serà  que  no! 

pauet,  conquistant 

Però,  papà,  deixi-me'n  ser.  Ha  vist  l'Enriquet, 
que  bufó  anava  amb  aquell  vestit? 

SENYOR  PERE 

Sí,  i  tal.  Semblava  un  picador.  I  ademés,  jo't 
necessito  a  la  botiga  perquè  treballis  i  no  perquè 
t'entretinguis  amb  coses  supèrflues,  que  no  tenen 
cap  més  utilitat  que  la  d'espatllar  molt  calçat  co- 
rrent per  les  montanyes;  i  després  que  algún  dia 
em  vinguessis  amb  un  braç  o  una  cama  trencada. 
Ca!  No,  no. 

pauet 

Però,  papà,  es  coneix  que  vostè  no  sab  lo  que 
són  els  boy-scouts;  de  segur  que  si  ho  sapigués 
no  m'ho  negaria. 

SENYOR  PERE 

I  tu,  que  ho  sabs? 


ELS  BOY-SCOUTS 


15 


PAUET 

Ja  veurà.  Sé  que  són  moltes  les  coses  que 
aquests  nois  han  d'apendre  a  fi  de  sortir  homes 
de  profit  per  la  pàtria,  per  la  Societat  i  per  ells 
mateixos.  Al  mateix  temps,  sé  que'ls  inculcaran 
sentiments  d'amor  al  pròxim  i  que'ls  faràn  forts, 
valents,  soferts  i  lleals.  En  resum:  formar  homes 
pràctics  per  a  sortir-se,  per  si  sols,  de  les  lluites 
de  la  vida.  Amb  això,  apendràn  a  nedar,  a  mon- 
tar  a  cavall  i  en  bicicleta;  sabràn  conèixer  si  l'ai- 
gua que  troben  és  o  no  bona  per  a  beure;  encen- 
dre foc  a  l'aire  lliure  no  empleant  més  que  dos 
mistos;  calentar  aigua  en  una  capça  improvitzada 
de  paper;  amidar  l'amplada  d'un  riu,  l'alçada 
d'una  torre,  d'un  arbre,  d'una  montanya,  etcètera; 
sabràn  practicar  cures  de  primera  intenció,  posar 
vendatges  i  construir  camilles;  com  s'apaga  un 
foc  en  cas  d'incendi;  aturar  un  cavall  desbocat; 
i  després  s'obligaràn  a  fer,  al  menys,  una  obra 
bona,  per  modesta  que  sigui,  tots  els  dies;  i  mol- 
tes més  coses  que  serien  difícils  d'enumerar. 

SENYOR  PERE 

Home,  m'has  deixat  parat!  Es  veu  que  n'estàs 
molt  enterat  d'això.  Doncs,  mira :  no  dubto  de 
l'importància  i  necessitat  de  tot  quant  acabes  de 
dir-me;  però  en  els  temps  actuals  i  donat  el 
caràcter  que  tenim  els  espanyols,  és  impossible 
portar  això  a  la  pràctica.  Hi  ha  un  adagi  molt 
antic  que  diu  que  el  temps  és  or,  i  per  lo  tant  no 
se  l'ha  de  malgastar  en  coses  que  han  de  donar 

resultats  estèrils.  Al  mateix  temps,  tu  ja  sabs  que 
jo't  necessito  a  la  botiga,  i  prou!  No'n  parlem 
més!  Apa,  cap  dins  a  ajudar  a  fer  els  llits  a  ta 
mare.  (Entren  a  la  vaquería.) 


ESCENA  V 
Lluís,  Pepet,  Lari  i  diversos  nois 


(Se  sent  borgit  per  fóra,  i  de  prompte  s'atancen 
a  l'escena  diversos  nois  donant  empentes  al 
pobre  Lari.) 

LLUÍS 

Lari  :  si  balles,  et  pagaré  cinc  cèntims  de  vi; 
apa,  balla! 

TOTS 

Sí,  sí.  Lari,  balla! 
(Aquest  balla  i  els  altres  riuen,  donant-li  cops 
i  fent-li  mil  entremaliadures.) 

PEPET 

Ara,  cap  a  la  taverna,  Lari;  en  Lluís  paga. 


NOI  PRIMER 

Sí,  sí,  emborratxem-lo  més,  que  riurem. 

(Entren  a  la  taverna.) 


ELS  BOY-SCOUTS 

ESCENA  VI 

Se  senten  visques  i  gran  clamoreig  per  fóra  dreta. 
De  prompte  surten  de  la  taverna  en  Pepet  i  el 
Noi  primer,  que  corren  cap  allà  ont  han  sentit 
els  crits 


PEPET 

Els  boy-scouts! 

NOI  PRIMER 

Ja  s'atancen.  (Dirigint-se  a  la  taverna.)  Correu, 
veniu,  nois,  que  ja  vénen. 

(Surten  tots  de  la  taverna,  menys  en  Lluís  i  en 
Lari;  aviat  passen  per  l'escena  un  o  més  gru- 
pus  de  boy-scouts,  formats  i  caminant  al  so 
d'una  marxa.  Representa  que  tornen  del  Palau 
de  Belles  Arts,  seguits  de  molts  nois.) 

NOI  SEGON 

Hi  va  l'Enriquet,  també.  I  què  seriosos  van! 

PEPET 

Que  no  veus  que  la  pell  no'ls  toca  a  la  carn. 
No  van  poc  estofats  perquè  porten  aquest  vestit 
nou.  Oh,  i  amb  aquests  pals  tant  llarcs,  sembla 
que  vagin  a  pescar. 

NOI  PRIMER 

Sembla  que  tinguis  ràbia!        (Per  en  Pepet.) 


PEPET 


Ràbia,  no.  No  més  em  sab  greu  perquè  hau- 
rem perdut  de  company  l'Enriquet. 


ESCENA  VII 
Dits,  Lluís  i  Lari 

(Surten  en  Lluís  i  en  Lari  de  la  taverna;  aquest 
ja  no  s'aguanta  sol.) 

LLUÍS 

Apa,  Lari;  si  aixeques  el  peu  dret  fins  fer-te 
arribar  el  genoll  al  nas,  et  pago  una  altra  copa. 

LARI 

Que...  no  ho...  faré...  ja...  ja...  ja!...  ja  ho  veu- 
ràs com...  (Ho  prova  i  cau  a  terra;  els  demés 
riuen  i  li  fan  mil  injuries.) 

PEPET 

Fem  rotllo? 

TOTS 

Apa,  sí!  (Ho  fan,  atropellant  al  pobre  Lari  fins 
que'l  tiren  a  terra.  De  prompte  surten  el  senyor 
Pere  i  en  Pauet  de  la  botiga.) 


ELS  BOY-SCOUTS 

ESCENA  VIII 
Dits,  Senyor  Pere  i  Pauet 

SENYOR  PERE 

Nois,  feu  el  favor  de  tirar-lo  més  avall  an  aquest 
borratxot.  Porteu-lo  al  moll  a  que's  refresqui. 

LLUÍS 

Si  no's  pot  tenir  dret.  Apa,  nois,  aixequem-lo! 
(Ho  fan  i  quan  el  tenen  dret  el  deixen  caure.) 

TOTS 

Ja!...  ja!...  ja!...  (Gran  esvalot.) 


ESCENA  IX 
Dits  i  I'Enriquet 

enriquet,  pel  segón  terme,  esquerra 

Mals  cors,  què  feu !  (Corre  a  recullir  al  Lari 
i  l'asseu  al  banc  de  la  taverna.)  Aixís  auxilieu 
al  ser  desgraciat?...  D'aquesta  manera  respecteu 
al  pròxim?  Per  ventura  la  carn  humana  ha  estat 
creada  per  escarni  dels  homes?  ^Quins  drets  de 
ciutadania  teniu  per  a  atropellar  a  aquest  ser  infe- 

liç  que  si  es  troba  en  aquest  lamentable  estat  ha 
sigut,  tal  volta,  per  culpa  d'un  criminal  que  li 
haurà  induit  no  més  per  a  satisfer  un  desig?  El  de 
riure  una  estona!...  I  si  per  ventura,  aquest  ser 
desgraciat  fos  el  pare,  el  germà  o  algun  parent 
vostre,  digueume:  vos  fóra  grat  que'l  poble  aple- 
gat li  tirés  pedres,  l'escupís  o  insultés  com  ara 
fèieu  vosaltres? 

LLUÍS 

Perdona'm,  Enriquet.  Verdaderament  reconec 
ma  falta  comesa.  Et  juro  que  des  d'ara  jamai  faré 
semblant  mala  acció. 

PEPET 

Igual  et  dic  jo;  i  per  a  donar-te  una  prova  de 
mon  penediment,  et  demano  em  permetis  que 
t'ajudi  a  portar-lo  a  casa  seva. 

ENRIQUET 

A  veure,  doncs,  si  aquesta  lliçó  us  servirà  de 
profit :  «Respecta  al  pròxim  com  desitges  te  res- 
pectin a  tu.» 

(L'Enriquet  i  en  Pepet  fan  la  cadira  amb  les 
mans  per  a  traslladar  an  en  Lari  a  fora  l'es- 
cena, i  mentres  tant,  en  Pauet  diu:) 

PAUET 

Veu,  papà,  qui  són  els  boy-scouts? 

SENYOR  PERE 

Anem,  tonto,  anem.  Tot  això  són  fanfarronades. 


ELS  BOY-SCOUTS 

I  ademés,  si  l'Enriquet  parla  així,  es  perquè  son 
pare...  sabs?...  M'entens,  noi?...  Apa,  anem. 

PAUET 

Adéu,  Enriquet! 

ENRIQUET 

„  Adéu,  Pauet! 

(El  senyor  Pere  i  en  Pauet  fan  mutis  per  la  dreta. 
En  Pepet  i  l'Enriquet  i  altres  nois,  per  l'esque- 
rra, s'emporten  en  braços  an  en  Lari.) 


ESCENA  DARRERA 
Lluís,  sol 


LLUÍS 

Quina  vergonya!  oh  Déu!  que  l'Enriquet,  essent 
més  petit  que  jo,  m'hagi  donat  aquesta  lliçó!  I  és 
ben  cert :  si  en  Lari  fos  el  meu  pare  o  algú  de 
casa,  no  m'agradaria  que  se  n'emburlessin.  Ja'ns 
ho  diu  el  mestre,  devegades  :  «Sempre  que's  tro- 
beu davant  d'una  temtació,  penseu  desseguida : 
T'agradaria  que  t'ho  fessin  a  tu?  No?  Doncs  tam- 
poc déus  fer-ho  als  altres.»  Senyor,  perdoneu-me! 


TELÓ  RÀPID 


ACTE  SEOÓN 


L'escena  representa  un  bosc  dels  voltants  de  Vallvi- 
drera.  Hi  hauràn  tendes  de  campanya,  un  foc  encès,  ont 
hi  haurà  una  cafetera;  un  grupu  de  boys,  dormint  en 
el  campament.  Comença  a  clarejar  el  dia.  A  l'aixecar-se 
el  teló  hi  haurà  l'Enriquet,  passejant-se,  fent  de  senti- 
nella. Un  moment  de  silenci.  Se  senten,  d'un  rellotge 
llunyà,  tocar  les  sis.  L'Enriquet  dóna  el  toc  de  diana 
i  els  exploradors  s'aixequen,  donant-se  el  bon  dia. 
Després  es  renten  i  es  vesteixen.  A  poc  a  poc  va  fent- 
se  de  dia.  Mentres  els  boys  es  renten,  surt  el  senyor 
Instructor,  de  dins  la  tenda  de  campanya  que  hi  haurà 
a  l'esquerra,  donant  el  bon  dia  als  exploradors,  els 
quals  li  respondràn  amb  el  més  gran  respecte. 


ESCENA  PRIMERA 

L'Instructor,  I'Enriquet,  Quíes  primer,  segón 
i  tercer  i  Exploradors  primer,  segón  i  tercer 


INSTRUCTOR 

Bon  dia,  exploradors! 

TOTS 

Bon  dia!  (Pausa.) 

INSTRUCTOR 

Sentinella,  hi  ha  hagut  novetat? 

ENRIQUET 

Res  d'importància.  Serien  les  quatre  quan  s'ha 
sentit  per  aquí  els  voltants  molta  fressa;  de  cop 
m'ha  sorprès,  car  temia  algún  atropell  o  assalt 
que'ns  volgués  donar  el  grupu  « Pàtria »  que 
acampa  per  aquí  baix,  a  la  font  de  la  Manigua. 
Però  res  d'això.  Passa  un  quart  regnant  la  quie- 
tut  més  completa.  De  prompte,  sento  altra  volta 
soroll,  i  quan  anava  a  despertar  a  tot  el  campa- 
ment passen  a  prop  meu  dos  goços.  (Rialla  ge- 
neral.) Era  un  caçador  que's  dirigia  a  la  font  d'El 
Lleó. 

INSTRUCTOR 

Molt  bé,  sentinella,  molt  bé!  Aixís  es  veu  que  no 
has  abandonat  el  campament.  (Pausa.)  (Toca  una 
pitada  llarga  i  tots  els  exploradors  es  posen  en 
fila  després  d! haver  dit  ell:)  Exploradors,  a  for- 
mar! En  fila!  Firmes!...  Revista  de  llimpiesa.  (Els 
guies  revisten  als  séus  boys.) 

GUÍA  PRIMER 

Aquestes  orelles  són  brutes.  Amb  la  terra  que 
dintre  hi  ha  s'hi  podrien  plantar  tomaqueres. 
Apa,  a  rentar-te. 

EXPLORADOR  PRIMER 

Oh!  És  massa  freda  l'aigua. 

GUÍA  SEGÓN 

Aont  és  el  «çinturón»? 

EXPLORADOR  SEGON 

Ai!  El  tinc  damunt  del  llit. 

ENRIQUET 

Aquest  nus  del  mocador,  més  ben  fet. 

EXPLORADOR  TERCER 

No'l  sé  fer,  el  nus  de  carreter.  (Pausa.) 

INSTRUCTOR 

Exploradors :  Atenció!  Ara,  mentres  pendreu  el 
cafè,  us  vui  tots  asseguts  aprop  meu  i  amb  el  més 
gran  silenci  possible.  (Així  ho  fan,  i  cada  guia 
serveix  el  cafè  als  séus  exploradors,  mentres 
l'Instructor  diu :)  Estimats  Exploradors  :  Conti- 
nuant la  sèrie  d'observacions  que  us  tinc  fetes, 
des  de  que'ns  dediquem  a  fer  Pàtria,  avui  tenen 
preferent  lloc  les  següents:  Gran  respecte  a  la 
propietat  agena,  als  animals  i  les  plantes,  i  molta 
cultura  en  el  llenguatge;  procurar  no  fumar  cap 
explorador  que  tingui  menys  de  divuit  anys,  per 
ser-li  sumament  perjudicial  a  la  salut;  abstenir-se 
de  beure  aigua  en  les  fonts  i  recs,  trobant-vos 
suant,  cansats  o  en  plena  digestió ;  cap  explora- 
dor dèu  separar-se  del  grupu,  sense  permís  del 
senyor  Instructor;  al  pujar  pendents,  es  marxarà 
poc  a  poc  i  al  pas  més  curt  possible,  de  manera 
que  la  respiració  i  pulsacions  no  passin  d'un 
50  per  100  de  lo  normal;  respirar  sempre  pel 
nas;  quan  s'hagi  de  descansar,  fer-se  al  sol,  co- 

berts  i  separats  de  llocs  humits  i  exposats  a  cor- 
rents d'aire;  queda  termenantment  proibit  cullir 
flors,  pedres,  etcètera,  o  capell  o  bastó  escapat  en 
paratges  perillosos :  d'això  se'n  donarà  compte  al 
senyor  Instructor,  qui  farà  lo  que  cregui  més 
convenient;  queda  també  proibit  beure  aigua  es- 
tancada ni  de  pluja,  car  aquesta  produeix  vòmits 
i  perjudica  la  digestió;  serà  convenient  que  por- 
teu pastilles  de  menta  pels  casos  de  tenir  molta 
set  i  no  ser  prudent  beure  aigua.  Us  recomano 
en  gran  manera  tingueu  en  compte  quantes  ob- 
servacions acabo  d'enumerar,  car  si  les  poseu  en 
pràctica,  donareu  proves  d'esser  nois  d'esmerada 
cultura. 

ENRIQUET 

Senyor  Instructor.  Em  permet  dugués  observa- 
cions? 

INSTRUCTOR 

Digues,  Enriquet. 

ENRIQUET 

Un  amic  meu,  en  Lluís,  m'ha  dit  que'l  séu  pare 
no'l  vol  deixar  ser  boy-scout  perquè  la  nostra  ins- 
titució li  sembla  que  té  tendències  militars  i  ma- 
sòniques.  Oi  que  no  hi  ha  res  d'això,  senyor  Ins- 
tructor? 

INSTRUCTOR 

Està  clar  que  no!  Nostra  institució  sols  perse- 
gueix una  finalitat,  que  és  inculcar  als  nois  idees 

i  sentiments  de  veritable  civisme.  Si  en  el  Co- 
mitè hi  figuren  alguns  militars  és  perquè  —  com 
diu  el  propagandista  Artur  Cuyàs  —  ningú  mi- 
llor que  ells  pot  ensenyar  la  disciplina,  i  sense 
aquesta  no  hi  ha  ordre,  ni  civisme,  ni  societat 
possible.  Però,  sense  fer  «batallons  infantils»  se'ls 
educa  de  manera  que  si  algún  dia  necessités  d'ells 
la  pàtria,  els  trobaria  forts,  valents,  ben  preparats 
i  disposats  a  defensar-la.  Sobre  l'altre  punt  de  que 
si  té  tendències  masòniques,  això  és  completament 
fals.  I  us  ho  demostraré:  La  Masonería  és  una 
secta  que  en  mig  de  les  varies  finalitats  que  per- 
segueix, n'hi  han  dugués,  al  menys,  que  estàn 
en  completa  oposició  amb  els  boys.  I  són:  des- 
trucció del  «trono»  i  de  la  «rel·ligió».  Exploradors! 
<iPot  anar  en  contra  d'aquestes  dugués  coses  el 
scoutisme  que  pel  sol  fet  de  ser-ne  ha  promès 
complir  sos  deures  en  nom  de  Déu  i  del  cap  de 
l'Estat?  Això  seria  una  verdadera  contradicció 
que  és  impossible  acceptar.  Per  lo  tant,  quan  ve- 
gis al  teu  amic  Lluís  ja  li  podràs  dir  que'l  séu  pare 
està  en  un  error. 

ENRIQUET 

Mil  gràcies,  senyor  Instructor. 

INSTRUCTOR 

I  ara,  mentres  jo  me'n  vaig  a  despatxar  alguns 
assumptes,  la  primera  patrulla  que  practiqui  tots 
els  nusos  més  importants,  la  segona  pregunti  als 
séus  Exploradors  els  dotze  manaments  del  Cò- 

dig,  i  la  tercera  practiqui  vendatges.  {Mutis.  Cada 
guia  es  posa  davant  sa  patrulla,  ensenyant-li  lo 
manat,  i  diuen  a  son  temps  lo  següent:) 

GUÍA  PRIMER 

Per  a  fer  un  nus  alemany,  necessari  per  a  cons- 
truir una  escala  improvitzada,  primerament  es 
forma  un  bucle,  es  torna  el  cap  lliure  a  l'altre 
costat,  es  creua  sobre  sí  mateix  i  es  passa  dintre'l 
bucle,  i  desseguida  es  tanca.  Per  a  fer  l'escala  se'n 
fan  els  necessaris  i  a  una  distancia  d'uns  trenta 
centímetres  l'un  de  l'altre. 

GUÍA  SEGÓN 

El  segón  manament  diu  :  «L'Explorador  no 
tem  el  ridícul  quan  d'executar  obres  bones  se 
tracta.»  I  en  efecte:  Un  de  vosaltres, tot  elegantot, 
es  dirigeix  al  teatre,  i  pel  camí  troba  una  velleta 
ajeguda  a  terra,  demanant  clemència;  despreciant 
les  burles  de  la  gent  mal  educada,  ell  té  l'obli- 
gació d'aixecar-la  i  d'acompanyar-la  a  son  do- 
micili o  d'entregar-la  a  un  guardià  perquè  aquest 
la  condueixi  a  algún  establiment  benèfic.» 

ENRIQUET 

Quan  un  se  fa  una  ferida,  per  exemple,  al  braç 
i  no  compta  amb  cap  vena,  pot  servir-se  del 
propi  mocador  en  la  següent  manera  :  en  cas 
d'hemorragia,  s'utilitza  en  forma  de  corbata  fent- 
hi  un  nus  al  mig,  que  pugui  apoiar-se  directa- 
ment sobre'l  curs  de  l'arteria;  després  es  donen 

un  parell  de  voltes,  amb  el  mocador,  al  membre 
lesionat,  se  fa  una  llaçada  i  es  passa  pels  caps  un 
troç  de  bastó.  Després  se  va  retorçant  la  llaçada 
i  apretant  les  voltes  de  mocador. 

(Surt  el  senyor  Instructor.) 


ESCENA  II 
Dits  i  I'Instructor 


INSTRUCTOR 

Molt  bé,  exploradors,  molt  bé!  Així  m'agrada, 
que  tingueu  afany  per  instruir-vos.  Ara  serà  ne- 
cessari fer  pràctiques  de  rastreig;  per  lo  tant,  la 
patrulla  «El  lleó»  que  marxi  en  direcció  a  Sant 
Pere  Martre;  «La  guineu»  que  baixi  a  la  font  de 
la  Magnèsia,  mentres  «La  paloma»  es  queda 
guardant  el  campament.  Apa,  doncs,  explora- 
dors, a  formar!  En  fila!  «Firmes!»  «Izquierda!» 
«Izquier...»  «De  dos  a  dos!»  «Ar...»  «De  frente!» 
«Marchen!»  «Mar...» 

(Les  dugués  patrulles,  després  de  donar  una 
volta  per  l'escena,  surten  per  la  dreta  segón 
terme.  El  guia  de  la  patrulla  «La  paloma»  la 
distribueix  en  la  següent  forma:) 

ENRIQUET 

Tu,  Explorador,  vigila  aquest  peu  de  monta- 

nya;  tu,  aquest  altre;  i  vosaltres  situeu-vos  da- 
rrera la  tenda.  Ara,  alerta,  i  a  la  més  petita  cosa 
que  observeu,  avís  desseguida. 

(L'Instructor  entra  altra  volta  dins  la  tenda.) 


ESCENA  III 
Enriquet,  Lluís  i  aviat  I'Instructor 

lluís 

Enriquet,  Enriquet. 

(En  veu  baixa  i  entrant  poc  a  poc  a  l'escena  per 
primer  terme  dreta.) 

ENRIQUET 

Ola,  Lluís  :  Tu  per  aquí? 

LLUÍS 

Sí;  vaig  llegir  ahir  vespre  a  La  Tribuna  que 
acampàveu  per  les  immediacions  de  Vallvidrera, 
i  com  desitjava  parlar-te,  he  vingut  fins  aquí. 
Aont  és  el  senyor  Instructor? 

ENRIQUET 

Ha  entrat  dins  la  tenda  a  descansar.  Que'l  ne- 
cessites? 

LLUÍS 

Sí,  però  abans  vui  dir-te  que  ja  he  conseguit 
del  meu  pare  permís  per  a  fer-me  boy-scout. 
Però,  ara  que  ja'l  tinc,  em  falta  lo  principal :  di- 
ners pel  vestit!  El  pare  no'n  té  per  a  donar-me'ls, 
i  jo,  d'aont  vols  que  les  tregui  les  pessetes  que 
val?  Abans,  quan  anava  a  repartir  pa,  sempre  hi 
queia  alguna  propina,  però  ara,  com  que  hi  va 
l'altre  aprenent,  jo  no'n  faig  cap;  així  és  que  no 
tinc  cap  quarto  ni  probabilitats  de  tenir-ne. 

ENR1QUET 

Fora  sensible  que  ara,  amb  els  desigs  que  tens 
de  ser  boy-scout,  no  poguessis  fer-te'n  per  falta 
de  l'uniforme.  (Pausa.)  Mira,  nosaltres  tenim  una 
caixa  d'estalvis  comú,  en  la  qual  a  les  festes  cada 
un  hi  tira  lo  que  bonament  pot,  i  aquests  cabals 
els  destinem  a  obres  benèfiques.  Per  lo  tant,  quan 
surti  nostre  aimat  Instructor,  li  exposarem  aquest 
cas,  i  li  demanarem  que  destini  una  quantitat  de 
la  mateixa  per  a  comprar-te'l  i  puguis  d'aquesta 
manera  ingresar  aviat  dintre  nostra  institució. 

LLUÍS 

Gràcies,  Enriquet,  gràcies.  Una  abraçada.  Els 
teus  sentiments  m'admiren,  més  jo  no  puc  per- 
metre que  lo  que  amb  grans  sacrificis  reculliu 
per  a  obres  benèfiques,  tingui  de  ser  jo  qui  hagi 
de  mermar-ho  d'aquesta  venerable  caixa.  T'ho 
estimo  molt,  però  no  puc  permetre-ho. 

ENRIQUET 

Per  ventura  no  seria  una  obra  benèfica  fer 
això?  Bé,  vaja,  no'n  parlem  més  i...  deixa-ho  es- 
tar pel  meu  compte.  (Es  senten  de  lluny  senyals 
d'ausili.)  Què  és  aquesta  senyal?  Patrulla,  alerta! 
(Tots  corren  envers  segón  terme  dreta,  i  fan  se- 
nyals amb  la  banderola  sense  moure's  de  les- 
cena.) 

instructor,  que  surt  corrent  de  la  tenda 

Senyals  d'ausili  s'han  sentit!...  Alerta,  explora- 
dors! (Altre  toc  d'ausili.)  Altra  volta!  (Mirant  en- 
vers dreta,  segón  terme.)  Són  de  la  patrulla  « El 
lleó».  Exploradors,  an  ells!  (Tots  fugen  per  la 
dreta  menys  ïEnriquet  i  en  Lluís,  qui  ha  procu- 
rat no  ser  vist  durant  l anterior  escena.) 


ESCENA  IV 
Lluís  i  Enriquet 


lluís 

I  tu,  Enriquet,  que  no  hi  vas  amb  ells? 

ENRIQUET 

No!  Qui  es  quedaria  a  guardar  el  campament? 

LLUÍS 

És  veritat. 

enriquet,  mirant  cap  a  segón  terme  dreta 

Com  corren!...  Aviat  seràn  allà...  La  patrulla  que 
era  a  la  font  de  la  Magnèsia  s'ajunta  amb  ells... 
Cap  a  Sant  Pere  Martre  es  dirigeixen...  Molt  ben 
fet...  Mala  negada! 

LLUÍS 

Què  passa! 

ENRIQUET 

Un  que  ha  caigut.  El  guia  l'aixeca,  li  lliga  un 
mocador  a  la  cama...  Menos  mal,  no  haurà  estat 
res...  Emprenen  de  nou  la  marxa...  Ara  s'aturen... 
Ah!  ja  s'han  trobat  amb  la  patrulla  que  demanava 
ausili.  Tots  criden  i  aplaudeixen...  Vénen  cap 
aquí  altra  volta...  Enraonen  amb  els  moços  d'es- 
quadra!... Com!  En  porten  un  en  una  camilla. 

LLUÍS 

I  aplaudien?  Quina  estranyesa. 

ENRIQUET 

Corrent  me'n  vaig  a  preparar  el  botiqutn.  (En- 
tra dins  la  tenda  a  buscar-lo.) 

LLUÍS 

No  ho  entenc.  {Mirant  també  a  segón  terme 

dreta  des  de  dalt  el  pedriç  o  banc-penyasco  que 
hi  haurà  a  l'escena.)  Porten  un  ferit  i  un  home 
lligat  que  ara  entreguen  als  moços  d'esquadra. 

ENRIQUET 

Ja  està  tot  a  punt.  Una  ampolla  d'aigua,  que  ti- 
rant-hi aquesta  pastilla  de  timix,  tindrem  al  mo- 
ment aigua  oxitimolada.  Aquí  cotó  hidròfil,  gassa, 
tafetà,  estisores,  venes  i  demés  coses.  (Treient-ho 
del  botiqui.  Se  senten  els  boys.)  Ja  són  aquí. 

LLUÍS 

Sí,  és  cert.  Vols  que  me'n  vagi? 

ENRIQUET 

No,  queda't. 

ESCENA  V 


Dits  i  tot  el  grupu  de  boys 


(La  patrulla  «La  paloma»  porta,  en  una  camilla, 
construïda  dels  bastons  i  cordes  que'ls  boys 
porten  amb  ells,  an  en  Pauet;  al  darrera  se- 
guiran els  altres  boys,  formats  igualment  que 
anaven  a  la  sortida.) 

INSTRUCTOR 

Amb  cuidado.  Deixeu-lo  aquí.  (Senyalant  el 
banc-pedra.)  Ara,  el  botiquí :  depressa! 

ENRIQUET 

Tot  està  a  punt.  Des  d'aquí  he  observat  que 
portaven  un  ferit  i  l'he  preparat  corrent. 

INSTRUCTOR 

Molt  bé,  Enriquet,  molt  bé.  Tu  mateix  practica- 
li  la  primera  cura;  examina  quantes  contusions  hi 
hagin  i  amb  cuidado  fes  els  vendatges  que  cre- 
guis necessaris,  mentres  jo  aniré  interrogant  el 
ferit. 


ENRIQUET 

Ho  faré  tal  com  vostè  m'ho  mana.  Primer,  des- 

infectar  la  ferida.  (Ho  fa  amb  l'aigua  timolada 
i  el  cotó;  a  l 'adonar-se  de  que'l  ferit  és  en  Paaet, 
tot  admirat,  dia:)  Si  és  en  Pauetl  Aont  anaves 
per  aquí  dalt? 

PAU  ET 

Ola,  Enriquet!  He  pujat  a  veure't  a  tu. 

ENRIQUET 

Tot  sol? 

PAU  ET 

No.  Amb  el  meu  pare  hem  anat  junts  fins  a  Sa- 
rrià. 

ENRIQUET 

I  aont  és,  ara? 

PAUET 

M'ha  dit:  Vés  tu  a  Pedralbes  a  pagar  el  compte 
de  la  llet,  mentres  jo  aniré  a  dalt  a  Vallvidrera 
a  encarregar  un  banquet  a  ca'n  Baldiró. 

ENRIQUET 

Lluís :  vés  corrent  a  avisar  el  séu  pare. 

LLUÍS 

Corrent !         (Faig  per  primer  terme  dreta.) 

INSTRUCTOR 

Apa,  anima't,  noi.  Diga'm,  com  ha  sigut  que 
aquell  home  t'hagués  tirat  daltabaix  d'aquella  pe- 
drera? 

PAUET 

Com  he  dit,  el  meu  papa  m'ha  enviat  aquí  baix 
a  pagar  una  factura.  Jo,  que  m'he  enterat  que'ls 
boy-scouts  acampaven  per  aquests  voltants,  te- 
ment no  poguer-los  veure  he  preferit  buscar-los 
primer  que  anar  a  pagar  la  llet.  Ai!  Quin  dolor! 
(Per  la  ferida.) 

ENRIQUET 

No  serà  res.  (A  l'Instructor.)  No  més  s'apre- 
cien desgarros  d'epidermis.  Ara  una  gassa,  i  per 
no  dificultar  el  joc  del  genoll,  farem  un  vendatge 
en  forma  d'Equis. 

PAUET 

Pujant  camins  i  passant  per  entre  pins  m'havia 
perdut,  quan  de  prompte  veig  un  home  que  bai- 
xava de  la  montanya  i  el  crido:  Bon  home  —  li 
he  dit  —  m'he  perdut  per  aquestes  montanyes;  fó- 
reu tant  amable  d'acompanyar-me  a  cà  la  Tana 
que  haig  d'anar-hi  a  pagar  un  compte?— Prou — 
digué  ell  —  vina,  per  aquí  hi  ha  un  camí  que'ns 
deixarà  allà  mateix.  —  No  m'apretis  tant  aquesta 
vena,  Enriquet. 

ENRIQUET 

Que't  fa  mal?  Ja  te  l'afluixaré  una  mica  més. 

INSTRUCTOR 

I  què? 

PAUET 

No  havíem  donat  encara  dèu  passes  quan  em 
pregunta  pels  diners  que  portava;  jo,  sense  mali- 
ciar,  li  he  dit:  quaranta  pessetes.  Anàvem  caminant 
quan  de  prompte  em  tapa  amb  un  mocador  la 
boca,  em  pren  els  quartos  i  després  ha  estat  quan 
m'ha  tirat  daltabaix  d'aquella  pedrera  aont  vostès 
m'han  trobat...  Estàs  ja,  Enriquet?  Gràcies,  noi. 

ENRIQUET 

Ara  podràs  descansar  una  estona  aquí  assegut. 

PAUET 

Com  vulguis. 

instructor,  dirigint-se  a  la  patrulla  «El  lleó» 
I  vosaltres  com  us  en  haveu  adonat? 

GUÍA  PRIMER 

Jo  ensenyava  a  seguir  un  rastre  als  meus  ex- 
ploradors, quan  de  prompte  ovirem  un  subjecte 
que,  esparverat,  corria.  Semblant-me  allò  anormal 
i  veient  que's  dirigia  cap  a  nosaltres,  crido  a  la 
patrulla  i  la  disperso  de  manera  que  no  fos  vista, 
i  quan  ha  estat  aprop  nostre  li  hem  donat  el  crit 
d'alto!  Ell  ens  ha  respost  empunyant  una  llarga 
navaja  i  intentant  escapar-se.  Allavors  mano  jo: 
garrot  en  mà!  i  el  rodegem.  Ha  sigut  quan  hem 
demanat  ausili  al  campament.  Al  veure's  acorralat 
per  tota  la  patrulla,  s'ha  entregat.  1  agafat  per  cada 

braç  el  portàvem  aquí  al  campament,  quan  a  dèu 
metres  de  camí  l'Explorador  tercer  se  n'adona 
d'aquest  noi  que  estava  a  baix  un  barranc  fent  es- 
forços per  a  aixecar-se.  Baixa  el  mateix  explora- 
dor a  recullir-lo,  se'l  carrega  al  coll  i  el  porta  cap 
a  nosaltres.  Al  veure  aquest  noi  al  subjecte  que 
portàvem  agafat,  llença  un  crit  i  diu:  aquest  és  el 
lladre,  m'ha  robat  quaranta  pessetes  i  després 
m'ha  tirat  daltabaix!  El  lladre,  allavors,  dona  forta 
batzegada  i  ens  fuig.  Sort  d'arribar  a  temps  l'altra 
patrulla,  sinó  no'l  tornem  pas  a  agafar.  Això  és 
tot  quant  tinc  per  contestar  al  senyor  Instructor. 

INSTRUCTOR 

Miserable!  Robar  a  una  criatura!  Ja  les  autori- 
tats et  donaràn  lo  que't  mereixes!  I  ara,  vosaltres, 
permeteu  que  jo  us  abraci,  pel  gran  servei  que 
haveu  prestat.  (Ho  fa.)  És  necessari  que  feu  tot 
quant  estigui  al  vostre  alcanç,  per  ausiliar  el  prò- 
xim. (Pausa.)  Exploradors!  A  aixecar  el  campa- 
ment! 

(La  patrulla  «El  lleó»  desmontarà  la  tenda  de 
l 'esquerra;  la  de  «La  guineu»,  la  que  hi  haurà 
a  la  dreta;  mentres  els  de  «La  paloma»  reculli- 
ràn  les  cordes,  i  cada  un  s'arreglarà  a  punt 
de  marxa.) 

ESCENA  DARRERA 
Dits,  Lluís  i  Senyor  Pere 

SENYOR  PERE 

Aont  és  el  meu  fill? 

PAU  ET 

Papa,  soc  aquí. 

SENYOR  PERE 

Què  tens?  T'has  fet  molt  mal? 

INSTRUCTOR 

No  ha  estat,  sortosament,  gran  cosa.  Unes  quan- 
tes contusions  de  poca  importància  en  diverses 
parts  del  cos  i  un  petit  desgarro  en  aquesta  cama. 
Ha  estat  més  l'esglai  que'l  mal.  Lo  millor  fora 
que  ara  vostè  el  traslladés  a  casa  seva. 

SENYOR  PERE 

Per  això  he  vingut.  (Dirigint-se  an  en  Pauet.) 
I  les  quaranta  pessetes,  fill  meu? 

INSTRUCTOR 

Estàn  en  mon  poder.  Tingui.  (Les  hi  entrega.) 

SENYOR  PERE 

Ai!  Respiro. 

PAUET 

Papa,  ho  veu  ara  qui  són  els  boy-scouts? 

SENYOR  PERE 

Sí,  fill.  Jo  que  no  donava  importància  an  aquesta 
institució  i  no  contava  d'ella  cap  servei  pràctic 
i  fins  me'n  reia,  verdaderament  he  trobat  el  càstic. 
Tal  volta  hauré  estat  el  primer  que  he  tingut  de 
menester  el  séus  serveis. 

PAUET 

Me'n  deixarà  ser  ara,  papa,  de  boy? 

SENYOR  PERE 

Si  el  senyor  Instructor  et  vol  dintre'l  séu  gru- 
pu...  (Suplicant) 

INSTRUCTOR 

Jo  admeto  dintre'l  meu  grupu  a  tothom  que 
com  nosaltres  senti  amor  per  al  pròxim  i  tingui 
desitjós  d'instruir-se  per  a  ser  el  dia  de  demà 
home  pràctic,  valent,  astut,  hospitalari  i  franc, 
a  l 'objecte  de  regenarar  nostra  raça  i  fer  Pàtria. 
No'ns  importen  les  creencies  rel·ligioses  i  políti- 
ques de  cada  hu.  Admetem  a  tot-hom  escepte  als 
que  no  creuen  en  Déu  i  als  aimants  del  desordre. 


LLUÍS 

Et  felicito,  Pauet, 

PAUET 

Gràcies,  senyor  Instructor;  gràcies,  Lluiset. 

LLUÍS 

Veus,  jo  no  puc  tenir  tal  sort. 

SENYOR  PERE 

Per  què,  Lluis? 

LLUÍS 

Perquè  no  puc  comprar-me'l  vestit. 

enriquet,  que  escoltava 

Ja  li  he  dit  que  demanaríem  permís  al  senyor 
Instructor  per  a  treure  de  la  Caixa  d'Estalvis  nos- 
tra la  quantitat  que's  necessita. 

SENYOR  PERE 

Ja  que  ell  ha  estat  el  que  m'ha  portat  l'avís  de 
la  desgracia  den  Pauet  i  és  amic  séu,  jo  l'hi  pago! 

LLUÍS 

Gràcies,  senyor  Pere,  mil  gràcies.  Pauet,  abra- 
ça'm; per  fi  hem  sortit  amb  la  nostra. 

INSTRUCTOR 

Exploradors!  A  formar...  En  fila...  Izquierdo! 
Izquier!...  De  a  dos.  ArL.  De  frenteL.  Marchen, 
mar! 

(Els  exploradors  compleixen  amb  exactitut  les 
ordres  del  senyor  Instructor;  donen  una  volta 

per  l'escenari  i  marxen  per  la  dreta,  portant  la 
patrulla  «La  paloma»  an  en  Pauet  a  la  camilla, 
i  mentres  tant  el  senyor  Pere,  avençant-se  al 
públic,  dia:) 

SENYOR  PERE 

Si  algú  els  pregunta  qui  són  i  què  fan  els  boy- 
scouts,  fàcil  els  serà  ara  el  contestar,  i  si  la  crea- 
ció dels  mateixos  dintre  nostra  estimada  Espanya 
és  del  gust  de  vostès,  donant  una  palmada,  que- 
daràn  satisfets  els  senyors  del  Comitè. 


TELÓ  PAUSAT 


Preu:  UNA  PESSETA 


